21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 334 της 21-30 Αυγ. 1995   (ΦΕΚ Α΄ 179)  Αναδιάρθρωση των Διευθύνσεων Αστυνομίας Αθηνών, Πειραιώς και Δυτ. Αττικής.  Έχοντας υπόψη: 1.Τις διατάξεις του άρθρ. 11 παρ. 1 εδάφ. α΄, β΄ και στ΄ του Νόμ.1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 4.Το γεγονός ότι από τις διατάξεις του παρόντος προκαλείται δαπάνη σε βάρος του κρατικού προϋπολογισμού. 5.Την 493/1995 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Σύσταση Υπηρεσιών Άρθρ.1.-1.Στη Διεύθυνση Αστυνομίας Αθηνών συνιστώνται και λειτουργούν οι ακόλουθες Υπηρεσίες που υπάγονται διοικητικά σ’ αυτή: α. Αστυνομικό Τμήμα Ακροπόλεως. β. Αστυνομικό Τμήμα Συντάγματος. γ. Αστυνομικό Τμήμα. Παγκρατίου δ. Αστυνομικό Τμήμα Ομονοίας. ε. Αστυνομικό Τμήμα Εξαρχείων. στ. Αστυνομικό Τμήμα Πετραλώνων ζ. Αστυνομικό Τμήμα Κυψέλης. η. Αστυνομικό Τμήμα Κολωνού. θ. Αστυνομικό Τμήμα Άνω Πατησίων Σελ.  24,91060 Τεύχος 1336 Σελ. 80 ι. Αστυνομικό Τμήμα Αμπελοκήπων. ια. Αστυνομικό Τμήμα Νέας Σμύρνης ιβ. Αστυνομικό Τμήμα Παλαιού Φαλήρου ιγ. Αστυνομικό Τμήμα. Αγίου Δημητρίου. ιδ. Αστυνομικό Τμήμα Βύρωνος ιε. Αστυνομικό Τμήμα Ζωγράφου. 2.Το Πρότυπο Αστυνομική Τμήμα Αθηνών, που προβλέπεται από τις διατάξεις του Π.Δ. 97/1995 (Α΄ 60), όπως τροποποιήθηκε με το Π.Δ. 216/1995 (Α΄ 115) μετονομάζεται σε Αστυνομικό Τμήμα Καλλιθέας. 3.Στη Διεύθυνση Αστυνομίας Πειραιώς συνιστώνται και λειτουργούν οι ακόλουθες Υπηρεσίες που υπάγονται διοικητικά σ’ αυτή: α. Αστυνομικό Τμήμα Πειραιώς. β. Αστυνομικό Τμήμα Μοσχάτου. γ. Αστυνομικό Τμήμα Δραπετσώνας. δ. Αστυνομικό Τμήμα Νίκαιας. ε. Αστυνομικό Τμήμα Κερατσινίου. 4.Στη Διεύθυνση Αστυνομίας Δυτικής Αττικής συνιστώνται και λειτουργούν οι ακόλουθες Υπηρεσίες που υπάγονται διοικητικά σ’ αυτή: α. Αστυνομικό Τμήμα Αιγάλεω. β. Αστυνομικό Τμήμα Περιστερίου. γ. Αστυνομικό Τμήμα Αγίων Αναργύρων. δ. Αστυνομικό Τμήμα Αχαρνών. ε. Αστυνομικών Τμήμα Ελευσίνας στ. Αστυνομικό Τμήμα Μεγάρων. 5.Έδρα των Αστυνομικών Τμημάτων που συνιστώνται με τις διατάξεις των προηγουμένων παραγράφων του παρόντος άρθρου ορίζεται αντίστοιχα ο ομώνυμος Δήμος, πλην των αναφερομένων στην παρ. 1 περ. α΄ έως και ι΄ των οποίων ως έδρα ορίζεται ο Δήμος Αθηναίων. Αποστολή - Συγκρότηση - Αρμοδιότητες Άρθρ.2.-1.Για τα θέματα που αφορούν την αποστολή, τη συγκρότηση και τις αρμοδιότητες των Αστυνομικών Τμημάτων του προηγουμένου άρθρου, τους βαθμούς διοικούντων, τα όργανα εσωτερικής υπηρεσίας και τη φρουρά τους, τα καθήκοντα αυτών και τα λοιπά συναφή θέματα εφαρμόζονται ανάλογα οι σχετικές διατάξεις του Π.Δ. 97/1995 (Α΄ 60), όπως τροποποιήθηκε με τις του Π.Δ. 216/1995 (Α΄ 115), με την επιφύλαξη των διατάξεων του παρόντος διατάγματος. 2.Η τοπική αρμοδιότητα των ανωτέρω Τμημάτων καθορίζεται με τον πίνακα χωρογραφικής κατανομής σύμφωνα με τις διατάξεις της παρ. 6 του άρθρ. 11 του 1481/1984, όπως αντικαταστάθηκε με το άρθρ. 1 του Νόμ. 1590/1986. 4.ΑΑ.α.20-21 Οργανικές Διατάξεις Ελληνικής Αστυνομίας   965 3.Οι Αστυκτηνίατροι αξιωματικοί που υπηρετούν στις Διευθύνσεις Αστυνομίας Αθηνών, Πειραιώς και Δυτικής Αττικής, τοποθετούνται και εκτελούν υπηρεσία στα Αστυνομικά Τμήματα και υπάγονται διοικητικά στους διοικητές αυτών. Σε περίπτωση που είναι ανώτεροι κατά βαθμό των διοικητών των Αστυνομικών Τμημάτων υπάγονται απευθείας στην οικεία Διεύθυνση Αστυνομίας. Συντονισμός - Εποπτεία Άρθρ.3.-1.Τα Αστυνομικά Τμήματα που ιδρύονται ή διατηρούνται με τις διατάξεις του παρόντος συντονίζονται, εποπτεύονται και ελέγχονται από το Διευθυντή της οικείας Διεύθυνσης Αστυνομίας, με τη βοήθεια και των Υποδιευθυντών του Επιτελείου αυτής, με την επιφύλαξη των διατάξεων της παρ. 4 του παρόντος άρθρου. Τα ανωτέρω Αστυνομικά Τμήματα κάθε Διεύθυνσης Αστυνομίας κατανέμονται με διαταγή του οικείου Διευθυντή σε τομείς, έκαστος των οποίων περιλαμβάνει περισσότερα του ενός Αστυνομικά Τμήματα. Σε κάθε Υποδιευθυντή Διεύθυνσης Αστυνομίας ανατίθεται με διαταγή του οικείου Διευθυντή ο έλεγχος, ο συντονισμός και η εποπτεία των Αστυνομικών Τμημάτων ενός ή περισσοτέρων τομέων. 2.Οι Υποδιευθυντές της Διεύθυνσης Αστυνομίας συντάσσουν τις εκθέσεις ικανότητας των διοικητών των Αστυνομικών Τμημάτων του τομέα τους, αφού προηγουμένως ζητήσουν έντυπα πληροφοριών από το Διευθυντή της Διεύθυνσης Ασφάλειας Αττικής για τα θέματα της ειδικής αποστολής της. Επίσης οι ίδιοι γνωματεύουν επί των εκθέσεων που συντάσσουν οι Διοικητές των Αστυνομικών Τμημάτων. Σε περίπτωση σοβαρών υποθέσεων τάξης αναλαμβάνουν προσωπικά τη διεύθυνση των αστυνομικών ενεργειών, εφόσον κρίνουν τούτο αναγκαίο ή διαταχθούν σχετικά, και είναι υπεύθυνοι για την αποτελεσματική διεξαγωγή αυτών. 3.Οι διευθυντές των οικείων Διευθύνσεων Αστυνομίας γνωματεύουν επί των εκθέσεων ικανότητας που συντάσσουν οι Υποδιευθυντές αυτών. 4.Ο Διευθυντής της Διεύθυνσης Ασφάλειας Αττικής με τη βοήθεια και των Υποδιευθυντών αυτής ελέγχει, εποπτεύει και συντονίζει τη δράση των Αστυνομικών Τμημάτων για τα θέματα της καθ’ ύλη αρμοδιότητάς του. 5.Η Διεύθυνση Τροχαίας ελέγχει, εποπτεύει και συντονίζει τα Αστυνομικά Τμήματα που ασκούν καθήκοντα τροχαίας και μόνο ως προς τα ειδικά αυτά καθήκοντα. 6.Η διάταξη του τελευταίου εδαφίου της παρ. 2 του παρόντος άρθρου εφαρμόζεται ανάλογα και για τους Υποδιευθυντές των Διευθύνσεων Ασφαλείας και Τροχαίας Αττικής, όσον αφορά τις υποθέσεις αρμοδιότητάς τους. Γραφείο Εγκληματολογικών Ερευνών. Άρθρ.4.-1.Στο Επιτελείο της Διεύθυνσης Αστυνομίας Πειραιώς συνιστάται και λειτουργεί Γραφείο Εγκληματολογικών Ερευνών (Γ.Ε.Ε.), το οποίο ασκεί τις αρμοδιότητες που προβλέπονται από τις διατάξεις του άρθρ. 6 παρ. 1. εδάφ. α΄ έως ε΄ και ζ΄ του Π.Δ. 342/1977 (Α΄ 109). 2.Το Συνεργείο Εγκληματολογικής Σήμανσης που προβλέπεται από τις διατάξεις του άρθρ. 7 παρ. 10 του Π.Δ. 198/1992 (Α΄ 92) και του άρθρ. 13 παρ. 4 του Π.Δ. 260/1995 (Α΄ 144), καταργείται. Κατάργηση και διατήρηση Υπηρεσιών - Μεταβατικές διατάξεις Άρθρ.5.-1.Από την έναρξη ισχύος του παρόντος διατάγματος καταργούνται οι Αστυνομικές Υποδιευθύνσεις, τα Τμήματα Αλλοδαπών, τα Τμήματα Αγορανομίας, τα Αστυνομικά Τμήματα και Αστυνομικοί Σταθμοί που λειτουργούν στην περιοχή των Διευθύνσεων Αστυνομίας Αθηνών, Πειραιώς και Δυτ. Αττικής, με την επιφύλαξη των διατάξεων της παρ. 2 του παρόντος άρθρου. 2.Διατηρούνται και λειτουργούν ,σύμφωνα με τις διατάξεις που τις διέπουν κατά τη δημοσίευση του παρόντος διατάγματος και με την επιφύλαξη των διατάξεων του άρθρ. 3 αυτού, οι ακόλουθες Υπηρεσίες: α. Τα Αστυνομικά Τμήματα Αιγίνης, Σαλαμίνος, Κυθήρων, Πόρου, Σπετσών και Ύδρας, που υπάγονται στη Διεύθυνση Αστυνομίας Πειραιώς. β. Οι Αστυνομικοί Σταθμοί Αγκιστρίου και Μεσαγρού, που υπάγονται στο Αστυνομικό Τμήμα Αιγίνης. γ. Οι Αστυνομικοί Σταθμοί Αντικυθήρων και Ποταμού, που υπάγονται στο Αστυνομικό Τμήμα Κυθήρων. δ. Οι Αστυνομικοί Σταθμοί Γαλατά, Δρυόπης και Μεθάνων, που υπάγονται στο Αστυνομικό Τμήμα Πόρου. ε. Ο Αστυνομικός Σταθμός Κινέτας, που υπάγεται στο Αστυνομικό Τμήμα Μεγάρων. στ. Ο Αστυνομικός Σταθμός Βιλίων, που υπάγεται στο Αστυνομικό Τμήμα Ελευσίνος. ζ. Ο Αστυνομικός Σταθμός Αμπελακίων, που υπάγεται στο Αστυνομικό Τμήμα Σαλαμίνος. 3.Οι καταργούμενες Υπηρεσίες εξακολουθούν να λειτουργούν σύμφωνα με τις διατάξεις που ισχύουν πριν από τη δημοσίευση του παρόντος διατάγματος, μέχρι την ανάληψη των αρμοδιοτήτων τους από τις Υπηρεσίες που συνιστώνται με το παρόν διάταγμα. Έναρξη ισχύος Άρθρ.6.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  (Μετά τη σελ. 24,91060) Σελ.  24,91061 Τεύχος 1336 Σελ. 81 Οργανικές Διατάξεις Ελληνικής Αστυνομίας 4.ΑΑ.α.21   966 22. ΝΟΜΟΣ υπ’ αριθ. 2334  της 4-6 Σεπτ. 1995   (ΦΕΚ Α΄ 184) Υπηρεσία Εναέριων Μέσων της Ελληνικής Αστυνομίας και άλλες διατάξεις. Εκδίδομε τον ακόλουθο νόμο που ψήφισε η Βουλή: Σύσταση Αποστολή Άρθρ.1.-1.Συνιστάται Υπηρεσία Εναέριων Μέσων στην Ελληνική Αστυνομία, η οποία έχει ως αποστολή την υποστήριξη από αέρος των Υπηρεσιών της κατά την άσκηση των αρμοδιοτήτων τους. Τα θέματα οργάνωσης και λειτουργίας της Υπηρεσίας αυτής, το διοικητικό της επίπεδο, η υπαγωγή, η έδρα και οι επί μέρους αρμοδιότητές της καθορίζονται με προεδρικό διάταγμα, που προτείνεται από τον Υπουργό Δημόσιας Τάξης. 2.Στην αποστολή της παραπάνω Υπηρεσίας υπάγονται ιδίως: α. Η κατόπτευση των χώρων που υπάγονται στην τοπική αρμοδιότητα της Ελληνικής Αστυνομίας και η διαβίβαση πληροφοριών στις επίγειες αστυνομικές δυνάμεις σχετικά με την πρόληψη και καταστολή της εγκληματικότητας, τον έλεγχο της τάξης και της τροχαίας κίνησης, την πρόληψη ατυχημάτων και την αντιμετώπιση της λαθρομετανάστευσης. β. Η συμβολή στη διάσωση θυμάτων θεομηνιών ή σοβαρών ατυχημάτων με τη διαβίβαση πληροφοριών στις επίγειες δυνάμεις ή τη μεταφορά τραυματιών. γ. Η συμβολή στην αναζήτηση διωκόμενων προσώπων ή προσώπων που έχουν εξαφανισθεί. δ. Η συνοδεία κή και μεταφορά υψηλών προσώπων, η μεταφορά αστυνομικών για ανάληψη επείγουσας αστυνομικής επιχείρησης (SPECIAL POLICE MISSION) ή και η συμμετοχή σ’ αυτή, καθώς και η μεταφορά ανώτατων αξιωματικών της Αστυνομίας για υπηρεσιακούς λόγους. ε. Η συμβολή στο έργο της εθνικής και πολιτικής άμυνας της χώρας, καθώς και στο έργο των λοιπών Σωμάτων Ασφαλείας, σε σοβαρές και επείγουσες περιπτώσεις, μετά από σχετικό αίτημα των αρμόδιων αρχών και έγκριση του Αρχηγού του Σώματος. 3.Με κανονισμό εσωτερικής λειτουργίας της πιο πάνω Υπηρεσίας, που εγκρίνεται με απόφαση του Υπουργού Δημόσιας Τάξης και δεν δημοσιεύεται στην Εφημερίδα της Κυβερνήσεως, καθορίζονται ειδικότερα θέματα εσωτερικής διάρθρωσης, σύνθεσης και λειτουργίας της Υπηρεσίας, εκπαίδευσης του προσωπικού της, τα χρησιμοποιούμενα μέσα και ο ειδικός εξοπλισμός του προσωπικού και των μέσων, καθώς και ο τρόπος εκτέλεσης της Υπηρεσίας.  Σελ.  24,91062 Τεύχος 1336 Σελ. 82 4.Οι διατάξεις του άρθρ. 1 του Νόμ. 976/1979 (ΦΕΚ Α΄ 236), που ρυθμίζουν την έκταση της ευθύνης των οδηγών για τα τροχαία ατυχήματα που προκαλούνται από μηχανοκίνητα οχήματα του Δημοσίου, εφαρμόζονται ανάλογα και για τα ατυχήματα που προκαλούνται από τα εναέρια μέσα της Ελληνικής Αστυνομίας. Η έννοια του αεροπορικού ατυχήματος, τα όργανα και η διαδικασία διερεύνησης αυτού και κάθε αναγκαία λεπτομέρεια καθορίζονται με προεδρικό διάταγμα που εκδίδεται με πρόταση των Υπουργών Δημόσιας Τάξης και Μεταφορών και Επικοινωνιών. Στελέχωση - Ρύθμιση θεμάτων προσωπικού. Άρθρ.2.-1.Το προσωπικό της Υπηρεσίας Εναέριων Μέσων προέρχεται από το μόνιμο αστυνομικό προσωπικό της Ελληνικής Αστυνομίας και διακρίνεται στο ιπτάμενο προσωπικό, στο οποίο υπάγονται οι χειριστές και οι τεχνίτες εναέριων μέσων, και στο προσωπικό διοικητικής υποστήριξης. Η δύναμη του ιπτάμενου προσωπικού ανέρχεται σε 24 , από τους οποίους 12 χειριστές και 12 τεχνίτες. Ο αριθμός του προσωπικού αυτού δύναται να αυξάνεται με προεδρικό διάταγμα, που προτείνεται από τους Υπουργούς Οικονομικών και Δημόσιας Τάξης. 2.Τα προσόντα και ο τρόπος επιλογής του ιπτάμενου προσωπικού καθορίζονται με απόφαση του Υπουργού Δημόσιας Τάξης. 3.Για την υγειονομική εξέταση του ιπτάμενου προσωπικού εναέριων μέσων της Ελληνικής Αστυνομίας, προς διαπίστωση της πτητικής του καταλληλότητας, εφαρμόζονται ανάλογα οι διατάξεις που ισχύουν κάθε φορά για τη χορήγηση πιστοποιητικού υγείας Α΄ κατηγορίας στο αντίστοιχο προσωπικό της Πολιτικής Αεροπορίας. 4.Οι εκπαιδευόμενοι ή μετεκπαιδευόμενοι ως χειριστές ή τεχνίτες ελικοπτέρων, με μέριμνα και δαπάνες του Δημοσίου, υποχρεούνται να υπηρετήσουν στο Σώμα επί 10 έτη, μετά τη λήξη της εκπαίδευση ή μετεκπαίδευσης. 5.Στο ιπτάμενο προσωπικό της Υπηρεσίας Εναέριων Μέσων χορηγείται πτητικό επίδομα, οι προϋποθέσεις και το ύψος του οποίου καθορίζονται με κοινή απόφαση των Υπουργών Οικονομικών και Δημόσιας Τάξης. Το πτητικό επίδομα αυξήθηκε, στο ύψος που ισχύει, από 1.7.2000, κατά ποσοστό 10% από την με αριθ. 2/48110/0022/27 Ιουλ.-5 Αυγ. 2000 (ΦΕΚ Β΄972) αποφ. υπ.Οικονομικών και Δημόσιας Τάξης, της οποίας η ισχύς αρχίζει από 1.7.2000. 4.ΑΑ.α.22 Οργανικές Διατάξεις Ελληνικής Αστυνομίας   967 6.Οι διατάξεις που ισχύουν κάθε φορά για το ιπτάμενο προσωπικό της Αεροπορίας Στρατού και αφορούν τον υπολογισμό διπλάσιου συντάξιμου χρόνου εφαρμόζονται και στο αντίστοιχο αστυνομικό προσωπικό. Μεταβατική διάταξη Άρθρ.3.-Μέχρι την ολοκλήρωση της οργάνωσης και λειτουργίας της Υπηρεσίας της παρ. 1 του άρθρ. 1 του παρόντος, η κάλυψη των αναγκών σε ιπτάμενο προσωπικό και τεχνική υποστήριξη των εναέριων μέσων της Ελληνικής Αστυνομίας και η μετεκπαίδευση του ιπτάμενου προσωπικού της μπορεί να ανατίθεται σε άλλη κρατική (πολιτική ή στρατιωτική) υπηρεσία ή δημόσια επιχείρηση ή ιδιωτικό πρόσωπο παραχωρησιούχο ή ανάδοχο δημόσιας υπηρεσίας με κοινή απόφαση του Υπουργού Δημόσιας Τάξης και του συναρμόδιου υπουργού ή με σύμβαση έργου μεταξύ του Υπουργού Δημόσιας Τάξης και οικείου φορέα, κατά περίπτωση, με τους όρους που καθορίζονται στην ανωτέρω απόφαση ή σύμβαση. Τροποποίηση του Νόμ. 2168/1993 (ΦΕΚ Α΄ 147) Άρθρ.4.-1.(Προστίθεται παρ. 6 στο άρθρ. 1 του Νόμ. 2168/1993, τόμ. 4Α σελ. 344,201) 2.(Αντικαθίσταται η περ. ζ΄ της παρ. 2 του άρθρ. 2 του Νόμ. 2168/1993, τόμ. 4Α σελ. 344,201) 3.(Αντικαθίσταται η παρ. 5 του άρθρ. 8 του Νόμ. 2168/1993, τόμ. 4Α σελ. 344,201) 4.(Αντικαθίσταται η παρ. 1 του άρθρ. 11 του Νόμ. 2168/1993, τόμ. 4Α σελ. 344,201) 5.(Αντικαθίσταται η παρ. 7 του άρθρ. 11 του Νόμ. 2168/1993, τόμ. 4Α σελ. 344,201) 6.(Αντικαθίσταται η παρ. 4 του άρθρ. 17 του Νόμ. 2168/1993, τόμ. 4Α σελ. 344,201) 7.(Αντικαθίσταται οι παρ. 4, 7, και 8 του άρθρ. 18 του Νόμ. 2168/1993, τόμ. 4Α σελ. 344,201) 8.(Προστίθεται παρ. 4 στο άρθρ. 29 του Νόμ. 2168/1993, τόμ. 4Α σελ. 344,201) Άρθρ.5.-(Παρατίθεται στον τόμ. 34Β σελ. 844,35) Άρθρ.6.-(Παρατίθεται ανωτ. σελ. 24,17) Άρθρ.7.-(Παρατίθεται κατωτ. σελ. 24,971). Άρθρ.8.-Οι οφειλές του Ταμείου Αρωγής Αξιωματικών Χωροφυλακής που προέρχονται από δάνεια, που είχαν χορηγηθεί από την Εθνική Τράπεζα και το Ταχυδρομικό Ταμιευτήριο με την εγγύηση του Ελληνικού Δημοσίου ανεξαρτήτως αν έχουν βεβαιωθεί ή όχι μέχρι τη δημοσίευση του παρόντος νόμου από τις Δημόσιες Οικονομικές Υπηρεσίες (Δ.Ο.Υ.), διαγράφονται σε βάρος του Ελληνικού Δημοσίου. Οι διαγραφές επέρχονται αυτοδικαίως με διαπιστωτική πράξη του προϊσταμένου της αρμόδιας Δ.Ο.Υ. Μηχανοκίνητος χερσαίος αθλητισμός Άρθρ.9.-1.Οι εκπαιδευτές του τμήματος Ειδικής Μετεκπαίδευσης Οδηγών (Τ.ΕΙ.Μ.Ο.) ή άλλοι κατάλληλοι και έμπειροι οδηγοί αστυνομικοί μπορούν, ύστερα από έγκριση του Αρχηγού της Ελληνικής Αστυνομίας, να συμμετέχουν με ειδικά οχήματα σε αγώνες μηχανοκίνητου χερσαίου αθλητισμού, σύμφωνα με τους διεθνείς κανόνες. για την αντιμετώπιση των δαπανών συμμετοχής μπορεί να γίνονται δεκτές προσφορές ιδιωτών χορηγών, με απόφαση του Αρχηγού της Ελληνικής Αστυνομίας. 2.Το Γραφείο Γραμματείας της Υπηρεσίας Φυσικής Αγωγής και Αθλητισμού (Υ.Φ.Α.Α.) είναι αρμόδιο για την παροχή της γραμματειακής εξυπηρέτησης, όσον αφορά τη διαδικασία συμμετοχής σε αγώνες μηχανοκίνητου χερσαίου αθλητισμού. Η προετοιμασία των αγωνιζομένων πραγματοποιείται με μέριμνα του Τ.ΕΙ.Μ.Ο. Έναρξη ισχύος Άρθρ.10.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις του.